पटना,मधुरेश,१७ दिसिम्बर | बिहार में दुनिया के सबसे बड़े मंदिर के निर्माण कार्य की शुरुआत बहुत जल्द किया जाएगा। इसकी सभी तैयारियां पूरी हो चुकी हैं। मंदिर निर्माण की परिकल्पना करने वालों का कहना है कि अगले साल होली के त्योहार के बाद मंदिर निर्माण कार्य शुरू करने के मार्ग में अब कोई व्यावधान नहीं है। कंबोडिया सरकार की आपत्तियों के बाद मूल योजना में संशोधन किया गया है। राजधानी पटना स्थित महावीर मंदिर ट्रस्ट के सचिव व भारतीय पुलिस सेवा के पूर्व अधिकारी आचार्य किशोर कुणाल ने कहा, “हमारे विराट रामायण मंदिर पर कंबोडिया सरकार की आपत्तियों के बाद हमने मूल योजना में संशोधन किया है।” कंबोडिया ने प्रस्तावित मंदिर को अंगकोर वाट मंदिर की प्रतिलिपि बताते हुए आपत्ति जताई थी। उन्होंने कहा, हमने होली के बाद निर्माण कार्यशुरू करने की तैयारी कर ली है, जो एक शुभ मुहूर्त होगा। भारतीय पुलिस सेवा के पूर्व अधिकारी श्री कुणाल ने कहा कि प्रस्तावित मंदिर के डिजाइन या वास्तुकला का कंबोडिया के अंगकोरवाट मंदिर से कोई लेना देना नहीं है। कंबोडियाई मंदिर परिसर का निर्माण 12वींसदी में राजा सूर्यवर्मन के शासनकाल में हुआ था और अब यह यूनेस्को का विश्व धरोहर स्थल है।